ડિસેમ્બરમાં પાંચ વર્ષ પુર્ણ કરનારી 13મી વિધાનસભામાં મુખ્યમંત્રી વિજય રૂપાણીનું પહેલું અને ભાજપની વર્તમાન સરકારનું છેલ્લુ બજેટ નાણાવિભાગનો હવાલો સંભાળતા નાયબ મુખ્યમંત્રી નીતિન પટેલ રજૂ કર્યું છે. આ માટે બજેટ બેગ સાથે નાયાબ મુખ્યમંત્રી નીતિન પટેલ ગાંધીનગર જવા માટે રવાના થઈ ગયા હતા. આ પહેલા તેમણે મીડિયાને જણાવ્યું હતું કે આ બજેટ પ્રજાલક્ષી સર્વાંગી વિકાસવાળું હશે અને જેમાં વિપક્ષનાં યોગ્ય સૂચનોને પણ ધ્યાનમાં લેવામાં આવ્યા હશે. બજેટ રજૂ કરવા માટે નાયાબ મુખ્યમંત્રી નીતિન પટેલ સ્વર્ણિમ સંકુલ પહોંચ્યા હતા. બજેટ રજૂ થતાં પહેલા હોબાળો થયો હતો જો કે ત્યારબાદ નીતિન પટેલે બજેટ વાંચવાનું શરૂ કર્યું હતું.